sinarproject/legisdata huggingface dataset:
Pertanyaan 104: PEMBANGUNAN USAHAWAN SAINS DAN TEKNOLOGI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN RAJIV A/L RISHYAKARAN (N34 BUKIT GASING)
Jawapan oleh: Y.A.B. Dato' Menteri Besar

Y.B. TUAN RAJIV A/L RISHYAKARAN

Sila butirkan usaha kerajaan negeri untuk menggalakkan dan membantu syarikat baru dan berinovasi (startups) dalam sektor sains dan teknologi di Negeri Selangor?

Adakah kerajaan negeri membantu untuk mencari dan membangunkan bakat- bakat ini yang sekarang ada di Institusi Pengajian Tinggi?

Y.A.B. Dato' Menteri Besar

a) Program Accelerator Selangor (SAP) telah dilaksanakan bermula tahun 2018 sehingga tahun 2020. Seramai 30 syarikat pemula (startup) telah dipilih untuk menyertai program latihan SAP selama empat bulan. Selain daripada itu, program Pitch@Selangor juga telah diadakan bagi memberi peluang kepada syarikat pemula ini untuk mempersembahkan idea dan modul perniagaan kepada kerajaan dan syarikat modal teroka (Venture Capital Company).

b) Program (startup) ini adalah terbuka kepada mana – mana usahawan yang berminat untuk menyertai program ini. Pada masa ini tiada program khusus yang dilaksanakan untuk mencari dan membangunkan bakat – bakat yang ada di Institusi Pengajian Tinggi.